ai4bharat/Pralekha huggingface dataset:
صحت اور خاندانی بہبود کی وزارت
کووڈ-19 اپ ڈیٹ
نئی دلّی ،17 اکتوبر، 2021/
ملک گیر ٹیکہ کاری مہم کے تحت اب تک97.65 کروڑ ٹیکے لگائے جاچکے ہیں
گزشتہ 24 گھنٹے میں 14,146 نئے معاملے سامنے آئے ہیں؛ جو 229 دنوں میں سب سے کم ہیں۔
شفایابی کی شرح فی الحال98.10 فیصد ہے اور یہ مارچ 2020کے بعد سب سے زیادہ ہے
گذشتہ 24 گھنٹوں کے دوران19,788مریض شفا یاب ہوئے ہیں،جس سے شفایاب ہونے والوں کی تعداد بڑھ کر3,34,19,749 ہوگئی ہے
زیر علاج مریض مجموعی معاملوں کے ایک فیصد سے بھی کم ہیں، فی الحال زیر علاج مریضوں کی شرح0.57 فیصد ہے، جو مارچ 2020 کےبعد سے سب سے کم ہیں
سردست بھارت میں زیر علاج مریضوں کی تعداد 1,95,846ہے، جو 220 دنوں میں سب سے کم ہیں
متاثرہ مریضوں کی ہفتہ واری شرح ہے جو گذشتہ114 دنوں سے 3 فیصد سےکم ہے
متاثرہ مریضوں کی یومیہ شرح  ہے، جو پچھلے 48 دنوں سے 3 فیصد کم ہے
مجموعی طور پر اب تک 59.09کروڑ ٹیسٹ کئے جاچکے ہیں
وزیراعظم کا دفتر
وزیر اعظم نے پیرالمپک کھیلوں میں ٹیبل ٹینس میں چاندی کا تمغہ جیتنے پر بھاوینا پٹیل کو مبارکبا دی
وزیر اعظم جناب نریندر مودی نے ٹوکیو میں پیرالمپک کھیلوں میں ٹیبل ٹینس میں چاندی کا تمغہ جیتنے پر بھاوینا پٹیل کو مبارکباد دی ہے۔
وزیر اعظم نے اپنے ایک ٹوئٹ میں کہا:
’’بھاوینا پٹیل نے شاندار تاریخ رقم کی ہے! انہوں نے تاریخی طور پر چاندی کا تمغہ جیتا ہے۔ اس کے لیے انہیں مبارکباد۔ ان کی زندگی کا سفر حوصلہ افزا ہے اور مزید نوجوانوں کو کھیلوں کی جانب لائے گا۔ #Paralympics‘‘
وزارت دفاع
سنگاپور، تھائی لینڈ اور بھارت کی بحری افواج کی پہلی سہ فریقی جنگی مشقوں کا آغاز
نئی دہلی،16؍ستمبر،جمہوریہ سنگاپور کی بحریہ ، رائل تھائی لینڈ کی بحریہ اور بھارتی بحریہ کے درمیان سہ فریقی پہلی جنگی مشقیں 16؍ستمبر 2019 کو پورٹ بلیئر میں شروع ہوئیں۔ 5 دن تک چلنے والی ان مشقوں کا مقصد سنگاپور، تھائی لینڈ اور بھارت کے درمیان سمندری تعلقات کو فروغ دینا اور خطے میں مجموعی سمندری سکیورٹی میں اضافے کے لئے تعاون کرنا ہے۔یہ مشقیں ایک دوسرے کے ساتھ مل کر کام کرنے اور طریقۂ کار کے لئے آپسی مفاہمت کو فروغ دینے میں تینوں بحری افواج کے درمیان باہمی اعتماد کو مستحکم کریں گی۔
ان مشقوں میں جمہوریہ سنگاپور کی بحریہ کا گائیڈیڈ میزائل سے لیس ٹینیکیس جنگی جہاز، تھائی لینڈ کی بحریہ کا گائیڈیڈ میزائل سے لیس جنگی جہاز کرابوری اور بھارتی بحریہ کا گائڈیڈ میزائل سے لیس جنگی جہاز رنویر، میزائل سے لیس جہاز سوکنیہ اور پی 81، کی سمندری نگرانی والے طیارے سے لیس جنگی جہاز شرکت کریں گے۔ بندرگاہ پر پہنچنے کے مرحلے سے لے کر، جو پورٹ بلیئر میں شروع ہو رہا ہے، ان مشقوں میں جنگی صلاحیت کے علاوہ کھیل کود مقابلے اور دیگر سرگرمیوں کو بھی انجام دیا جائے گا۔ سمندر میں جنگی مشقیں 18 ستمبر سے 20ستمبر 2019 تک منعقد ہوں گی، جس میں ایک دوسرے کے ذریعہ استعمال کئے جانے والے بہترین طریقۂ کار سے سبق اور تجربہ حاصل کیا جائے گا۔
بھارت، سنگاپور، تھائی لینڈ کی بحری افواج کے سہ فریقی مشقوں میں تعاون کو فروغ دینے کے علاوہ شرکت کرنے والی بحریاؤں کے درمیان مضبوط تعلقات کے لئے اشتراک کے جذبے کو بھی فروغ دیا جائے گا۔
۔۔۔۔۔۔۔۔۔۔۔
۰۰۰۰۰۰۰۰

U- 4187
(Visitor Counter : 108
وزارت اطلاعات ونشریات
ہنگری کے فلم ساز اسٹیوا ن زابو کو 52 ویں آئی ایف ایف آئی کی افتتاحی تقریب میں ستیہ جیت رے لائف ٹائم اچیومنٹ ایوارڈ سے نوازا گیا
مجھے یہ جان کر بہت خوشی ہوئی کہ ہندوستانی میری فلموں کو جانتے ہیں اور ان میں سے کچھ انہیں پسند بھی کرتے ہیں: اسٹیوا ن زابو
ستیہ جیت رے کا تابناک کرشمہ میری یادوں میں ہمیشہ نقش رہے گا: اسٹیوا ن زابو
نئی دہلی۔ 20 نومبر ہنگری کے مشہور فلم ساز اسٹیوا ن زابو کو آج 20 نومبر 2021 کو گوا میں منعقدہ ہندوستان کے 52 ویں بین الاقوامی فلم فیسٹیول کی افتتاحی تقریب میں ستیہ جیت رے لائف ٹائم اچیومنٹ ایوارڈ سے نوازا گیا ہے۔
عالمی سنیما میں ان کی شاندار خدمات کے لیے، اسٹیوا ن زابو ہندوستان کے 52 ویں بین الاقوامی فلم فیسٹیول میں ایوارڈ سے نوازا گیا ہے، یہ فلم فیسٹول 28 نومبر 2021 کو شاندارطریقے سے اختتام پذیر ہوگا۔
ایک غیر معمولی فنکار، اسٹیوا ن زابو نے سال 1981 میں اپنی فلم میپ ہسٹو کے ساتھ بین الاقوامی کامیابی حاصل کی۔ یہ ہنگری کی پہلی فلم ہے جس نے غیر ملکی زبان میں بہترین فلم کے لیے آسکر ایوارڈ جیتا ۔ ان کی فلموں نے زبان کی بندش کو توڑا اور پوری دنیا میں ہر جگہ ناظرین کے دلوں کو چھو لیا۔
ایک ویڈیو پیغام کے ذریعہ اپنی قبولیت کا اظہار کرتے ہوئے، اسٹیوا ن زابو نے کہا، "مجھے اس حقیقت کو جان کر بہت خوشی ہوئی کہ ہندوستانی میری فلموں کو جانتے ہیں اور ان میں سے کچھ لوگوں کو یہ پسند بھی ہے۔"
ستیہ جیت رے لائف ٹائم اچیومنٹ ایوارڈ سے نوازے جانے پر اظہار تشکر کرتے ہوئے، اسٹیوا ن زابو نے مشہور و معروف فلم ساز ستیہ جیت رے کے ساتھ اپنی ملاقات کی یاد تازہ کی، جو 30 سال سے زیادہ پہلے اس وقت کے مدراس میں ہوئی تھی۔ "رے نے مجھے اور میری بیوی کو رات کے کھانے پر مدعو کیاتھا ، جو بہت ہی اچھا تھا۔ ہم نے ان کی فلموں اور ان کی فلم سازی نیز اپنے پیشے پر شاندار بحث کی۔ یہ ایک جامع بحث تھی ،جسے میں کبھی نہیں بھولوں گا۔"
اپنے دیرینہ دوست کے نام کو شناخت بخشنے کے لیے آئی ایف ایف آئی کا شکریہ ادا کرتے ہوئے، اسٹیوا ن زابو نے کہا، "رے کا روشن کرشماتی چہرہ اور ان کی روح میری یادوں میں ہمیشہ نقش رہے گی۔"
ہالی ووڈ کے فلم ساز مارٹن اسکورسیس کو بھی آج ہندوستان کے 52 ویں بین الاقوامی فلم فیسٹیول کی افتتاحی تقریب میں ستیہ جیت رے لائف ٹائم اچیومنٹ ایوارڈ سے نوازا گیا ہے۔
ستیہ جیت رے کا شمار جدید سنیما کے علمبرداروں میں کیا جاتا ہے اور دنیا بھر کے سینما شائقین انہیں قدر کی نگاہ سے دیکھتے ہیں۔ ان کی فلمیں جیسے دی اپو ٹریلوجی اور دی میوزک روم نے ہندوستانی سنیما کی تاریخ میں ان کے قدم جمائے اور آج تک ان فلموں کو کلاسیکی فلم کی حیثیت حاصل ہے۔
ستیہ جیت رے سنیما کی دنیا کی وہ کرن تھے جو آج بھی لاکھوں ذہنوں اور ایک ارب سنیما شائقین کے خیالات کو روشن کرتی ہے۔ جیسا کہ ہم ہندوستان کی آزادی کے 75 سال اور معروف فلم ساز کے 100 سال کا جشن منا رہے ہیں، یہ فیصلہ کیا گیا ہے کہ آئی ایف ایف آئی کے لائف ٹائم اچیومنٹ ایوارڈ کو اب سے ستیہ جیت رے لائف ٹائم اچیومنٹ ایوارڈسے موسوم کیا جائے گا۔
۔۔۔۔۔۔۔۔۔۔۔۔۔۔۔۔۔۔۔۔۔
(ش ح ۔ رض ۔ ج ا (
U-13084
(Visitor Counter : 163
شمال مشرقی ریاستوں کی ترقی کی وزارت
کووڈ وبا کے بعد بانس سیکٹر ہندوستان کی معیشت کا ایک اہم جزو ہوگا: ڈاکٹر جتیندر سنگھ
بانس شمال مشرقی خطے میں "ووکل فار لوکل" منتر کو اپناتے ہوئے آتم نربھر بھارت ابھیان کو آگے بڑھائے گا: ڈاکٹر جتیندر سنگھ
شمال مشرقی خطے کی ترقی کے مرکزی وزیر مملکت  ، وزیر اعظم دفتر، عملہ ، عوامی شکایات ، پنشن ، ایٹمی توانائی اور خلا کے وزیر مملکت ڈاکٹر جتیندر سنگھ نے آج کہا کہ کووڈ وبا کے بعد بانس سیکٹر بھارت کی معیشت کے اہم اجزا میں سے ایک جزو ہوگا۔ انہوں نے بینت اور بانس ٹکنالوجی سنٹر  کے مختلف گروپوں اور بانس کاروبار سے وابستہ افراد کے ساتھ ایک ویبنار سے خطاب کرتے ہوئے کہا کہ بانس شمال مشرقی خطے میں آتم نربھر بھارت ابھیان کو آگے بڑھائے گا اور ہندوستان اور اس براعظم میں تجارت کے لئے ایک اہم ذریعہ بننے جارہا ہے۔ وزیر موصوف نے کہا کہ کووڈ وبا کے بعد بانس نہ صرف شمال مشرقی ہندوستان کی معیشت کے لئے اہم ہے بلکہ یہ وزیر اعظم شری نریندر مودی کے "ووکل فار لوکل" کی واضح اپیل کو بھی ایک نئی رفتار بھی دے گا۔
ڈاکٹر جتیندر سنگھ نے ہندوستان اور خارجی ملکوں میں بانس سیکٹر کے مکمل استعمال ، برانڈنگ ، پیکیجنگ اور مارکیٹنگ کے لئے "کریئٹ ، کیوریٹ اور کوآرڈینیٹ" کا منتر دیا۔
اس شعبے کے غیر متوقع امکانات کا ذکر کرتے ہوئے اور پچھلے 70 سالوں سے نظرانداز کیے جانے پر انہوں نے کہا کہ موجودہ حکومت کے پاس یہ صلاحیت اور عزم ہے کہ وہ اس کے امکانات کا اعلی سطح پر استعمال کرے کیونکہ بانس کے تمام وسائل کا 40 فیصد حصہ ملک کے شمال مشرقی خطے میں ہے۔ ملک. انہوں نے افسوس کا اظہار کیا کہ بھارت دنیا میں بانس اور بینت کا دوسرا سب سے بڑا پروڈیوسر ہونے کے باوجود عالمی تجارت میں اس کی حصے داری صرف 5 فیصد ہے۔
وزیر موصوف نے کہا کہ مودی حکومت بانس کے فروغ کو کتنی حساسیت کے ساتھ اہمیت دیتی ہے اس کا اندازہ اسی حقیقت سے ہو جاتا ہے کہ اس نے بانس کی گھریلو پیدوار کو فاریسٹ ایکٹ کے دائرے سے نکال کر صدیوں پرانے فاریسٹ ایکٹ میں ترمیم کی ہے ، تاکہ بانس کے ذریعہ معاش کے مواقع میں اضافہ کیا جا سکے۔
ڈاکٹر جتیندر سنگھ نے کہا کہ وزیر اعظم شری نریندر مودی نے ہمیشہ شمال مشرق کو بہت زیادہ ترجیح دی ہے۔ 2014 میں مودی حکومت کے اقتدار سنبھالنے کے فورا بعد ہی وزیر اعظم نے بیان دیا تھا کہ شمال مشرقی خطے کو ملک کے زیادہ ترقی یافتہ علاقوں کے مساوی بنانے کی ہر ممکن کوشش کی جائے گی۔ پچھلے چھ سالوں میں ، نہ صرف ترقیاتی خلا کو کامیابی کے ساتھ دور کیا گیا ، بلکہ شمال مشرقی خطے کو اس کی تمام کوششوں میں مدد ملی۔
اس موقع پر نوجوانوں کے امور اور کھیلوں کے وزیر مملکت شری کرن رجیجو نے کہا کہ شمال مشرقی خطے کی وزارت نے بانس کے شعبے کو فروغ دینے کے لئے اچھا کام کیا ہے اور اب شمال مشرق کی آٹھ ریاستوں کا یہ کام ہے کہ وہ پورے خطے کے لئے اسے خوشحالی کی گاڑی بنائیں۔ انہوں نے یہ بھی کہا کہ مرکز کو بھی اس کے لئے پوری صلاحیت کے ساتھ کام کرنا چاہئے کیونکہ اس شعبے کی مکمل صلاحیت کا احساس نہیں کیا گیا ہے۔
ڈبہ بند خوراک کی صنعتوں کے وزیر مملکت شری رمیشورتیلی نے کہا کہ روزگار کے بہت سارے مواقع کے علاوہ ، بانس سیکٹر ہندوستان میں ماحولیاتی ، دواؤں ، کاغذ اور عمارت کے تعمیراتی شعبوں کا ایک اہم ستون ہوسکتا ہے۔ انہوں نے کہا کہ صحیح پالیسی اقدامات کے ذریعہ ہندوستان بانس کے کاروبار میں ایشیائی بازار کے بڑے حصے پر قبضہ کر سکتا ہے۔
شمال مشرقی خطے کی ترقی کی وزارت کے سکریٹری ڈاکٹر اندرجیت سنگھ ، اسپیشل سکریٹری شری اندیور پانڈے ، سکریٹری این ای سی ، شری موسس کے چلئی ، ایم ڈی ، سی بی ٹی سی شری شیلندر چودھری اور محکمہ کے دیگر سینئر افسران نے ویڈیو کانفرنس کے ذریعے میٹنگ میں شرکت کی۔
کوئلے کی وزارت
وزارت کوئلہ نے تازہ ترین کوشش میں پانچ ریاستوں کی دس کوئلہ کانوں کی کامیابی کے ساتھ نیلامی کی
کوئلے کے مشترکہ ذخائر 1716.21 ملین ٹن ہونے کا امکان
تجارتی کوئلہ کانوں کی نیلامی کے تحت اب تک 42 کانوں کی نیلامی کی گئی ہے
نئی دہلی۔ 12 فروری کوئلہ کی وزارت نے 12 اکتوبر 2021 کو سی ایم ایس پی ایکٹ کی 13ویں قسط اور ایم ایم ڈی آر ایکٹ کی تیسری قسط کے تحت تجارتی کان کنی کے لیے کوئلے کی کانوں کی نیلامی شروع کی تھی۔ ای نیلامی کے دوران مجموعی طور پر 10 کوئلے کی کانیں نیلامی کے لیے رکھی گئیں جن میں سے چھ کوئلہ کانیں سی ایم ایس پی کوئلے کی کانیں تھیں اور باقی چار ایم ایم ڈی آر کوئلے کی کانیں تھیں۔ تمام کوئلے کی کانوں کی تفصیلات درج ذیل ہیں:-
- کوئلے کی نو کانوں کو مکمل طور پر دریافت کیا گیا ہے اور ایک کان کی جزوی طور پردریافت کی گئی ہے۔
- ان کانوں کے کل ارضیاتی ذخائر 1,716.211 ملین ٹن ہیں۔
- ان کوئلے کی کانوں کے لیے مجموعی پی آر سی 22.014 ایم ٹی پی اے ہے۔
کانوں کی تفصیلات حسب ذیل ہیں:
|
|
سلسلہ وار نمبر
|
|
ریاست کا نام
|
|
کان کا نام
|
|
ارضیاتی ذخائر
|
|
پی آر سی

|
|
کان کی پی آر سی پر مبنی تخمینہ شدہ سالانہ محصول (کروڑ روپے(
|
|
تخمینہ شدہ سرمایہ کاری
(کروڑ روپے(
|
|
تخمینہ شدہ کل روزگار
|
|
1
|
|
اروناچل پردیش
|
|
نام چک
نام فک
|
|
14.970
|
|
0.20
|
|
422.49
|
|
30.00
|
|
100|
|
جزوی میزان
|
|
14.970
|
|
0.20
|
|
422.49
|
|
30.00
|
|
100
|
|
2
|
|
آسام
|
|
کوئلہ جان
|
|
0.058
|
|
0.004
|
|
2.54
|
|
0.60
|
|
10
نوجوانوں کے امور اور کھیل کود کی وزارت
یہ بجٹ NewIndia@100 کی امنگوں اور امیدوں کی تکمیل کا ایک خاکہ ہے:جناب انوراگ ٹھاکر
امور نوجوان اور کھیل کود کی وزارت کے لئے 2022-23بجٹ میں 3062.60 کروڑ روپے مختص کئے گئے ہیں جو کہ 2021-22 کے تخمینہ بجٹ کے مقابلے مختص بجٹ میں 11.08 فیصد کا اضافہ ہے
جموں وکشمیر اور شمال مشرق میں کھیل کود کی سہولت اور اس کی ترقی کے لئے فراہم کردہ تخمینہ بجٹ میں اضافہ کیا گیا
نوجوانوں اور یوا شکتی کی ترقی کے لئے مختص تخمینہ بجٹ میں اضافہ کیا گیا
مرکزی بجٹ 2022-23 میںامور نوجوان اور کھیل کود کی وزارت کے لئے 3062.60 کروڑ روپے مختص کئے گئے ہیں جو کہ 2021-22 کے تخمینہ بجٹ کے مقابلے 11.08 فیصد  کا اضافہ ہے۔
راشٹریہ یوا سشکتی کاریہ کرم، ہندوستان کے نوجوانوں کی ہمہ جہت ترقی کے لئے امور نوجوان کے محکمہ کے تحت ایک سرپرست اسکیم ہے جسے 138 کروڑ روپے حاصل ہوئے ہیں اور یہ گذشتہ سال کے مقابلے رواں بجٹ 2022-23 میں 29 کروڑ کا اضافہ ہے۔ نیشنل سروس اسکیم  کو 283.50 کروڑ روپے ملے ہیں جو کہ گذشتہ سال کے 2021-22 کے تخمینہ بجٹ میں 2031 کروڑ روپے تھے۔ قومی نوجوان کور،ایک اہم اسکیم ہے جس کا مقصد ملک کی تعمیری سرگرمیوں میں زیادہ سے زیادہ نوجوانوں کو شامل کرنا ہےاور اس کے لئے رواں سال کے بجٹ میں 75 کروڑ روپے مختص کئے گئے ہیں جوکہ یوا شکتی کو بااختیار بنانے کے لئے 18 کروڑ روپے کا اضافہ ہے۔
کھیلو انڈیا اسکیم کے لئے مختص بجٹ میں کئے گئے اضافے سے زبردست فائدہ حاصل ہوگا جو ہندوستان میں زمینی سطح پر کھیلوں کی ترقی کے لئے ایک اہم اسکیم ہے۔کھیلو انڈیا اسکیم کے لئے 974 کروڑ روپے مختص کئے گئے ہیں جو کہ گذشتہ سال کے تخمینہ بجٹ کے مقابلے 48.09 فیصد کا اضافہ ہے ۔حکومت نے جموں وکشمیر میں کھیلو کی سہولیات میں اضافہ کے لئے تخمینہ بجٹ 2022-23 میں 15 کروڑ کے بجٹ کو بڑھا کر 50 کروڑ روپے کردیا ہے۔ شمال مشرقی علاقوں میں کھیلوں کی ترقی کے لئے 330.94 کروڑ روپے مختص کئے گئے ہیں جو کہ گذشتہ سال 276.19 کروڑ روپے تھا ۔
اسپورٹس اتھارٹی آف انڈیا ملک میں کھلاڑیوں کی تربیت اور سہولت فراہم کرنے کے لئے ایک ذمہ دار کھیلو ں کے محکمے کے تحت ایک خود مختار ادارہ ہے جس کے لئے بجٹ 2022-23 میں 653 کروڑ روپے مختص کئے گئے ہیں۔ قومی کھیل کود فڈریشن کی معاونت کے لئے تخمینہ بجٹ 2021-22 میں 181 کروڑ روپے اور 2022-23 کے بجٹ میں 280 کروڑ روپے کے اضافہ ،کھیل کود کے محکمے اور کھیل کود کے فڈریشن کے درمیان تعاون میں اضافے کو یقینی بنائے گا تاکہ کھلاڑیوں کو عالمی درجے کی سہولیات فراہم کی جاسکیں ۔اس بجٹ سے آئندہ دولت مشترکہ اور ایشیائی کھیلوں کے لئے ہندوستانی کھلاڑیوں کی تیاریوں کی مدد میں اضافہ ہوگا۔
امور نوجوان اور کھیل کود کے مرکزی وزیر جناب انوراگ ٹھاکر نے بجٹ پر بات کرتے ہوئے کہا کہ یہ بجٹ NewIndia@100کی امنگوں اور امیدوں کی تکمیل کا ایک خاکہ ہے۔
اس کے علاوہ این اے ڈی اے  کے حوالے سے مختص بجٹ میں 70 فیصد کا اضافہ کیا گیا ۔جبکہ 2021-22 کے تخمینہ بجٹ میں یہ 10 کروڑ روپے تھا ،اس سے ملک میں منشیات مخالف سرگرمیوں کو فروغ ملے گا اور ہندوستان میں عالمی درجے کے کھیل کود کو برقرار رکھنے کے ہمارے عزم کو تقویت ملے گی ۔
قبائیلی امور کی وزارت
بزنس لیڈر آف ایئر ایوارڈوں تنظیمی ایوارڈوں کے زمرے میں اسٹاراپ اداروں میں سرمایہ کاری کیلئے ٹیم ٹرائیفیڈنے سرکاری زمرے کے اداروں میں بہترین کارکردگی کا ایوارڈ اپنے نام کیا
منیجنگ ڈائریکٹر جناب پراویر کرشنا کو سال کے بہترین چیف ایگزیکٹیو افسر ،سال کے بہترین برانڈ بلڈر اور سال کے بہترین صنعت کار کے اعزاز سے نوازا گیا
نئی دہلی:18؍فروری 2021
قبائلی کو آپریٹو مارکیٹنگ ڈیولپمینٹ فیڈریشن آف انڈیا  کے منیجنگ ڈائریکٹر جناب پراویر کرشنا کی قیادت میں ٹیم ٹرائیفیڈنے ورلڈ لیڈر شپ کانگریس اور ایوارڈوں کے 19ویں عالمی ایڈیشن اور چوتھے ہندوستانی ایڈیشن میں چار ایوارڈ جیتے ہیں۔اکنامک ٹائمس نے 17فروری 2021 کو ممبئی میں اس سلسلے کی ایک تقریب میں بزنس لیڈر آف دی ایئر ایوارڈ پیش کیا ۔
ملک گیر سطح پر قبائلی آبادی کی زندگیوں میں انقلاب لانے کی مستعد کوششوں کیلئے تسلیم کئے جانے والے ادارے ٹرائیفیڈ کوسرکاری زمرے کے اداروں میں شاندار کارکردگی کیلئے اجتماعی ایوارڈ سے نوازا گیا۔یہ اعزاز تنظیمی ایوارڈ کے زمرے میں اسٹار اپ اداروں میں سرمایہ کاری کیلئے دیا گیا ۔منیجنگ ڈائریکٹر جناب پراویر کرشنا نے اپنی مثالی اور ترغیباتی قیادت کیلئے انفرادی زمرے میں تین ایوارڈوں سے سرفراز کئے گئے ۔یہ ایوارڈ سال کےبہترین چیف ایگزیکٹیو افسر ،سال کے بہترین برانڈ بلڈر اور سال کے بہترین صنعت کار کے طور پر دئے گئے۔
ورلڈ لیڈر شپ کانگریس اینڈ ایوارڈس کی میزبانی اکنامک ٹائمس نے بزنس لیڈر آف دی ایئر ایوارڈ پیش کیا جس کے ذریعہ انتہائی مشکل حالات میں اپنی تنظیموں کو آگے بڑھانے اور انہیں ملک کی ترقی میں فعال کرنے کی قائدانہ اہلیت کو تسلیم کیا گیا۔
یہ ایوارڈپوری قبائلی آبادی کیلئے روزی روٹی کے مواقع پیدا کرنے اور انہیں خود انحصار بنانے کے رخ پر جناب پراویر کرشنا کی قیادت او ر ٹرائیفیڈ کی خدمات کو تسلیم کرتے ہوئے دیا گیا ہے۔
پچھلے تین برسوں کے دوران جناب کرشنا کی رہنمائی میں ٹرئیفیڈ نے قبائلی برادری کو بااختیار بنانے کیلئے اپنے مشن کو تیز کیا ہے۔یہ کام ون دھن یوجنا ،ایم ایف پی اسکیم کیلئے ایم ایس پی اور آف لائن پروگراموں کے ذریعہ قبائلی صنعت کے فروغ جیسے آدی مہا اتسو جیسی نمائشوں کے اہتمام اور آن لائن پلیٹ فارموں جیسے ٹرائپس انڈیا مارکیٹ پلیس اور خوردہ آوٹ لیٹس جیسے امیزون فلیپ کارڈ کی اختراعی کوششوں کو عمل میں لاکر کیا گیا ۔
قبائلیوں کی بہبود اور ترقی کے محاذ پر اندیشوں سے زیادہ امکانات پر کامل یقین کے ساتھ جناب کرشنا اور ان کی مجموعی ٹرائیفیڈ ٹیم نے جوش و جذبے کے ساتھ پچھلے سال کام کیا ۔خاص طور پر یہ کوششیں کوویڈ 19جیسے بے مثال بحران کے دوران انجام دی گئیں ۔اس مشن کا مقصد آتم نربھر قبائلی ہندوستان کو سامنے لانا ہے۔
ٹرائیفیڈ کے اس غیر معمولی انقلاب کو پہلے بھی تسلیم کیا گیا ہے جب پوری ٹیم اور جنا ب کرشنا کو بہترین کارکردگی کے قومی ایوارڈ کے غیر روایتی تقریب میں تین ایوارڈوں سے نوازا گیا ۔سرکاری زمرے کے اداروں کی اس تقریب کا اہتمام 14اکتوبر 2020میں کیا گیا ۔اس میں جناب کرشنا کو دو انفرادی ایوارڈ ملے ۔یہ ایوارڈ انہیں سال کے بہترین چیف ایگزیکٹیوافسر اور وزنری لیڈر شپ ایوارڈ کے زمروں میں مثالی اور ترغیباتی قیادت کیلئے دئے گئے۔اسٹار اپ اداروں میں سرمایہ کاری کے زمرے میں اجتماعی ایوارڈ ٹرائیفیڈ کے حصہ میں آیا۔
جناب کرشنا کو جو مدھیہ پردیش کیڈر کے 1987کے بیچ کے آئی اے ایس افسر ہیں ،2020 کے 50انتہائی بااثر ہندوستانیوں میں سے ایک بھی قرار دیا گیا ہے۔یہ فہرست 2020 میں فیم انڈیا ،ایشیا پوسٹ اور پی ایس یو واچ نے تیار کی تھی۔
جدید اور قابل تجدید توانائی کی وزارت
آئی آر ای ڈی اے نے قابل تجدید توانائی کے منصوبوں کی مالی اعانت کے لیے بینک آف مہاراشٹرا کے ساتھ مفاہمت نامے پر دستخط کیے
انڈین رینیوایبل انرجی ڈیولپمنٹ ایجنسی نےایک منی رتن  حکومت ہند کی انٹرپرائز جو نئی اور قابل تجدید توانائی کی وزارت کے انتظامی کنٹرول کے تحت ہے، بینک آف مہاراشٹرا  کے ساتھ آج، 18 ستمبر، 2023 کوایک اہم مفاہمت نامہ  پر دستخط کیے ہیں۔ اس تعاون کا مقصد ملک بھر میں قابل تجدید توانائی کے منصوبوں کے متنوع اسپیکٹرم کے لیے مشترک قرضے اور قرض کی سنڈیکیشن کو فروغ دینا اور سہولت فراہم کرنا ہے۔
اس مفاہمت نامے میں متعدد خدمات شامل ہیں جن میں قابل تجدید توانائی کے تمام منصوبوں کے لیے مشترک قرضہ اور تعاون کی حمایت، قرض کی سنڈیکیشن اور انڈر رائٹنگ کی سہولت، آئی آر ای ڈی اے قرض لینے والوں کے لیے ٹرسٹ اینڈ ریٹینشن اکاؤنٹ کا انتظام، اور آئی آر ای ڈی اے قرضوں کے لیے 3 سے 4 سال کی مدت پر محیط مستحکم مقررہ شرح سود پر قائم کرنے کا عزم شامل ہیں۔ اس معاہدے کے تحت، بینک آف مہاراشٹر آئی آر ای ڈی اے کے جاری کردہ بانڈز میں پیشکش کی مخصوص شرائط و ضوابط کے مطابق سرمایہ کاری کر سکتا ہے۔
اس مفاہمت نامے پر جنرل منیجر ، آئی آر ای ڈی اے، جناب بھرت سنگھ راجپوت اور جنرل منیجر ، بینک آف مہاراشٹر، جناب راجیش سنگھ نے آئی آر ای ڈی اے کے بزنس سینٹر، نئی دہلی میں دستخط کیے ۔ دستخط کی تقریب آئی آر ای ڈی اے کے چیئرمین اور منیجنگ ڈائریکٹر جناب پردیپ کمار داس اور دونوں اداروں کے دیگر سینئر عہدیداروں کی موجودگی میں منعقد ہوئی۔
اشتراک پر گفتگو کرتے ہوئے، آئی آر ای ڈی اے کے سی ایم ڈی جناب داس نے کہا: ’’بینک آف مہاراشٹر کے ساتھ یہ مفاہمت نامہ ہندوستان میں قابل تجدید توانائی کو اپنانے کو فروغ دینے کی ہماری جاری کوششوں میں ایک اور اہم قدم ہے۔ہمارے اس اشتراک کا مقصد سبزتوانائی کے منصوبوں کو صاف اور پائیدار توانائی کو مزید کمیونٹیز اور صنعتوں کے لیے قابل رسائی بنانے کے لئے ایک اہم مالیاتی ماحولیاتی نظام فراہم کرنا ہے۔ شراکت داری مالیاتی اداروں اور حکومتی ایجنسیوں کی اہمیت کو واضح کرتی ہے جو کہ سال 2070 تک ہندوستان کے نیٹ زیرو اخراج کے ہدف کو حاصل کرنے کے ملک کے ہدف کے مطابق مل کر کام کر رہے ہیں، یہ ہدف عزت مآب وزیراعظم نے مقرر کیا ہے ۔‘‘
قابل تجدید توانائی کے شعبے کی خاطر خواہ فنڈنگ کی ضرورت کو پورا کرنے کے لیے، بشمول گرین ہائیڈروجن اور آف شور ونڈ جیسی ابھرتی ہوئی ٹیکنالوجی، آئی آر ای ڈی اے نے بڑے ٹکٹ سائز کے منصوبوں کے لیے مشترک قرضہ جات پر تعاون کرنے کے لیے پبلک سیکٹر کے بینکوں اور مالیاتی اداروں کے ساتھ مفاہمت نامے پر دستخط کیے ہیں۔
وزیراعظم کا دفتر
وزیر اعظم نے کشمیر کی شاندار ثقافت، فنون لطیفہ اور دستکاری کو ظاہر کرنے والے وتستا پروگرام کی ستائش کی
وزیراعظم جناب نریندر مودی نے وزارت ثقافت کے وتستا پروگرام کی ستائش کی ہے جس میں کشمیر کی ثقافت، فنون لطیفہ اور دستکاری وں کو دکھایا گیا ہے۔
وزارت ثقافت 27 سے 30 جنوری 2023 تک کشمیر کی مالا مال ثقافت ، فنون لطیفہ اور دستکاری کی نمائش کے لیے وتستا پروگرام کا انعقاد کر رہی ہے۔ یہ پروگرام کشمیر کی تاریخی شناخت کو دیگر ریاستوں تک پھیلاتا ہے اور یہ’ایک بھارت شریشٹھ بھارت‘کے جذبے کی علامت ہے۔
امرت مہوتسو کے ٹویٹ تھریڈ کا جواب دیتے ہوئے وزیر اعظم نے ٹویٹ کیا۔
’’کشمیر کے ثروت مند ورثے، تنوع اور انفرادیت کا تجربہ کرنے کے لیے ایک حیرت انگیز پہل!‘‘
وزارت اطلاعات ونشریات
کینز میں انڈیا – ڈی ڈی انڈیا نے گراؤنڈ زیروسے رپورٹ کا فریضہ انجام دیا
فیسٹیول ڈی کینز کے قریب رہنا، ضمیر کے ساتھ فیسٹیول، ہمیشہ فلمی شائقین کی آخری خواہش ہوتی ہے۔ ہندوستانی فلموں کے شائقین کے لیے، یہ زندگی کے تجربے سے بھی بڑا ہے جو ایک بہترین فلمی سفر کی طرح ہے۔ دوردرشن کا بین الاقوامی چینل ڈی ڈی انڈیا عالمی سطح پر فلمی دنیا کی آوازوں کے بھرپور تنوع کو سمجھنے کے سلسلے میں آپ کو اس سفر پر لے جاتا ہے۔ ڈی ڈی انڈیا ہندوستان کا واحد ٹی وی نیوز چینل ہے جو کینز میں زمینی موجودگی کے ساتھ میلے سے لائیو رپورٹنگ کررہا ہے۔
انڈیا پویلین کے افتتاحی موقع پر ستاروں سے جڑی موجودگی نے ڈی ڈی انڈیا پر 360 ڈگری کوریج دیکھی۔ ‘انڈیا ایٹ کانز’، ڈی ڈی انڈیا اور ڈی ڈی نیوز پر روزانہ آدھے گھنٹے کا شو دکھایا جا رہا ہے۔ یہ پروگرام کینز کے غیر معمولی تجربے سے روشناس کراتا ہے – توانائی اور جذبات، ابھرتے ہوئے رجحانات، 21 ویں صدی میں فلمی میلوں کی اہمیت اور متحرک تصاویر کے اعلیٰ تجربات۔ یہ ہندوستان کو مواد کے مرکز کے طور پر بھی نمایاں کرتا ہے۔ ڈی ڈی انڈیا کی طرف سے مشہور شخصیات کے موقع پر انٹرویوز ان کی زندگی اور کام کے بارے میں دلچسپ بصیرتیں سامنے لا رہے ہیں۔
فیسٹیول کے اس ایڈیشن میں کینز فلم مارکیٹ میں ہندوستان اعزاز کا سرکاری ملک ہے ، ڈی ڈی انڈیا ناظرین کو ان آوازوں سے جوڑ رہا ہے جو کینز فلم سرکٹ میں ابھر رہی ہیں۔ شیکھر کپور کا ان کہانیوں کے بارے میں جو ہندوستان کو دنیا میں سب سے بڑے فلم پروڈیوس کرنے والے ملک کے طور پر دریافت کیا ناہے ، نوازالدین صدیقی کا دنیا کا مواد کا مرکز بننے کی ہندوستان کی بے پناہ صلاحیت کے بارے میں بریف اور گریمی ایوارڈ یافتہ رکی کیج کا تہوار کی پرجوش توانائی پر پوائنٹ، گراؤنڈ زیرو سے پرکشش چیٹس کے ساتھ اسکرین پر سبھی کو واضح طور پر بڑھایا جا رہا ہے۔
روزانہ شو ‘انڈیا ایٹ کینز’ رات 10 بجے ڈی ڈی انڈیا پر اور رات 10:30 بجے ڈی ڈی نیوز پر نشر کیا جا رہا ہے۔ ڈی ڈی انڈیا پر 2022 کینز فلم فیسٹیول دیکھنے کے لیے نیچے دیا گیا کیو آر کوڈ اسکین کریں۔
ریلوے کی وزارت
ریلوے کے ذریعہ ڈور ٹو ڈور ڈلیوری
ریلوے مواصلات اور الیکٹرانک اور اطلاعاتی ٹیکنالوجی کے وزیر جناب اشونی ویشنو نے آج لوک سبھا میں ایک سوال کے تحریری جواب میں بتایا کہ انڈیا پوسٹ اور انڈین ریلویز کا ایک ’جوائنٹ پارسل پروڈکٹ‘  تیار کیا جا رہا ہے، جس میں محکمہ ڈاک کے ذریعے پہلا میل اور آخری میل کی کنکٹی وٹی فراہم کرائی جائے گی اور ایک اسٹیشن سے اسٹیشن کی درمیانی کنکٹی وٹی ریلوے کے ذریعے فراہم کرائی جائے گی۔ جےپی پی کا مقصد مکمل پارسل ہینڈلنگ کا سولیوشن یعنی بھیجنے والے کے مقام سے پک اپ ، بکنگ اور پانے والے کے دروازے تک ڈلیوری فراہم کراتے ہوئے بزنس ٹو بزنس اور بزنس ٹو کسٹمر مارکیٹ کو نشانہ بنانا ہے۔
انڈین ریلویز اور انڈیا پوسٹ کے ذریعہ پائلٹ پروجیکٹ کی بنیاد پر جے پی پی شروع کیا گیا ہے۔ پائلٹ پروجیکٹ کی پہلی سروس سورت سے وارانسی تک 31 مارچ 2022 کو شروع ہوکی گئی ہے۔
وزیراعظم کا دفتر
’میرے دوست، آبے سان‘ – وزیر اعظم نے شینزو آبے کو خراج عقیدت پیش کی
نئی دہلی۔ 08 جولائی وزیر اعظم جناب نریندر مودی نے جاپان کے سابق وزیر اعظم جناب شینزو آبے کو خراج عقیدت پیش کی ہے۔
یکے بعد دیگرے کئی ٹوئیٹ میں وزیراعظم نے کہا:
’’جناب آبے کے انتقال سے جاپان اورپوری دنیا ایک عظیم دور اندیش قائد سے محروم ہو گئی ہے۔ اور، میں نے اپنے ایک عزیز دوست کو کھو دیا ہے۔
میرے دوست آبے سان کو خراج عقیدت ....‘‘
’’میں سال 2007 میں پہلی بار آبے سان سے ملا تھا اور اس پہلی ملاقات کے بعد سے ہی ہمارے درمیان باہمی تبادلہ خیال کے بے شمار یادگار لمحے رہے ہیں۔ میں ان میں سے ہر ایک لمحہ کی قدر کروں گا۔ جناب آبے سان نے ہندوستان-جاپان کے تعلقات کونیا استخگام بخشا ۔ انہوں نے اسوقت جاپان کے ذریعہ کندھے سے کندھا ملا کر چلنے کو یقینی بنایا تھا جب ’جدید ہندوستان‘ اپنے یہاں ترقی کو رفتار فراہم کر رہا تھا۔‘‘
’’جہاں تک عالمی قیادت کا تعلق ہے، آبے سان اپنے وقت سے آگے تھے۔کواڈ، آسیان کی زیرقیادت مختلف فورم ، ہند –بحر الکاہل پہل، ایشیا-افریقہ گروتھ کوریڈور اور کولیشن فار ڈیزاسٹر ریسیلینٹ انفراسٹرکچر ، یہ سبھی ان کے متعدد اہم خدمات سے بے حد مستفید ہوئے تھے۔‘‘
۔۔۔۔۔۔۔۔۔۔۔۔۔۔۔۔۔۔۔۔۔
(ش ح ۔ رض ۔ ج ا (
U-7396
(
سائنس اور ٹیکنالوجی کی وزارت
ڈنمارک کی وزیر خارجہ جناب جیپ کوفورڈ نے دہلی میں بارہ پلہ ڈی ای ایس ایم آئی ویسٹ واٹر مینجمنٹ پروجیکٹ کے مقام کا دورہ کیا
نئی دہلی،16/ جنوری۔ڈنمارک کی وزیر خارجہ جناب جیپ کوفورڈ نے گزشتہ روز یہاں ویسٹ واٹر مینجمنٹ کے شعبے میں چیلنجوں کو سمجھنے اور اس علاقے میں لگائے جانے کے لئے تحقیقی اداروں کے ساتھ ڈینش ٹیکنالوجیز اور تعاون کی گنجائش کے بارے میں بات چیت کرنے کے لئے بارہ پلہ ڈی ای ایس ایم آئی پروجیکٹ کے مقام کادورہ کیا۔ ان کے ساتھ ڈپارٹمنٹ آف بائیو ٹیکنالوجی کے سکریٹری ڈاکٹر رینو سوروپ بھی تھیں۔
ڈنمارک کی وزیر خارجہ نے ڈی بی ٹی کی سکریٹری سے ڈنمارک اور ہندوستان کی شراکت داری کے لئے عہد بندی کا اظہار کیا جو کہ ویسٹ واٹر مینجمنٹ اور گرین ٹرانزیشن کے شعبے میں تعاون کو مستحکم کرنے کے لئے معاون ہوگی۔
بارہ پلہ نالہ نئی دہلی کا ایک اہم نالہ ہے۔جس میں شہر بھر کے مختلف چھوٹے نالوں سے پانی آتا ہے۔ بنیادی طور پر اس کااستعمال گندے پانی اور سیویج بہانے کے لئے ہوتا ہے۔ آبادی بہت زیادہ گھنی ہونے،پانی کی قلت اور گندے پانی کے بہاؤ کی وجہ سے بارہ پلہ نالہ ویسٹ واٹر مینجمنٹ کے شعبے میں تحقیق کے لئے بہترین مقام ہے۔
سیویج / کیچڑکے بندوبست کو ایک اہم معاملہ سمجھتے ہوئےحکومت ہند کی سائنس اور ٹیکنالوجی کی وزارت کے ڈی بی ٹی نے سرائے کالے خاں کے علاقے میں سن ڈائل پارک میں جنوری 2019 میں ڈی ای ایس ایم آئی اینوائیرو ۔ کلین اے/ ایس ڈنمارک کے تعاون سے ایک نیا جامع کلین اپ پروجیکٹ شروع کیا۔
اس پروجیکٹ کا مقصد نالے سے تیرتے ہوئے کوڑے کچرے کو روکنااور اسے مفید مصنوعات میں تبدیل کرنا ہے۔اس پروجیکٹ کا مقصد مقامی ماحولیات کو ہونے والے نقصان کو کم کرنے کے علاوہ دریاؤں یا جھیلوں سے حاصل شدہ ملے جلے فیڈ اسٹاک کو کم کرنے کے لئے مناسب گیسی فیکشن/ کاربنائزیشن ٹیکنالوجی سے اس عمل کی پائیداری کو ثابت کرنا ہے۔
اہم خصوصیات:
- بارہ پلہ نالے میں تیرے ہوئے کوڑے کچرے کا فیصد کم ہونا۔
- پروجیکٹ کے مقام پر توانائی کاایک پائیدار ذریعہ تیار کیاجاسکتا ہے۔
- مقامی ماحولیات اور آبادی کو اس سے فائدہ ہوگا۔
- مقامی روزگار۔
- صاف ستھرے ہندوستانی دریا۔
- پروجیکٹ اور تحقیق ہندوستان کے پانی ، توانائی اور فضلے کے شعبے کے موافق ہے۔
- مقامی مینو فیکچرنگ صنعت۔ میک ان انڈیا کے لئے معاون ہے۔